

**Жәнібек ауылдық округінің Жәнібек ауылы аумағына шектеу іс-шараларын енгізу туралы**

Батыс Қазақстан облысы Жәнібек ауданы әкімдігінің 2009 жылғы 3 наурыздағы N 75 қаулысы. Батыс Қазақстан облысы Жәнібек ауданы әділет басқармасында 2009 жылғы 20 наурызда N 7-6-86 тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы",   "Ветеринария туралы" Заңдарын басшылыққа ала отырып және Жәнібек ауданының бас мемлекеттік ветеринариялық инспекторының 2009 жылғы 2 наурыздағы N 104 ұсынысы негізінде жануарлардың жұқпалы ауруларын жою және олардың таралуының алдын-алу мақсатында аудан әкімдігі **ҚАУЛЫ ЕТЕДІ**:  
      1. Иесіз иттің құтырық ауруымен ауруына байланысты Жәнібек ауылдық округінің Жәнібек ауылы аумағына шектеу іс-шаралары енгізілсін.  
      2. Жәнібек ауылында тіркелген құтырық ауруының ошағын жою жөнінде шектеу іс-шаралары 1 қосымшаға сай бекітілсін.  
      3. Осы қаулы алғаш ресми жарияланған күннен бастап қолданысқа енгізіледі.

*Аудан әкімі*

2009 жылғы 3 наурыздағы  
N 75 қаулысына 1 қосымша

**Жәнібек ауылында құтырма ауруының**  
**ошағын жою жөнінде шектеу іс-шаралары**

|  |  |  |  |
| --- | --- | --- | --- |
| р/с | Іс-шаралардың атауы | Орындалу мерзімі | Жауапты адам |
| 1. Ұйымдастыру-шаруашылық шаралар | | | |
| 1 | Иттер мен мысықтар көрмелерін, иттерді шығару мен тасымалдауды жүргізуді тоқтату | Шұғыл түрде шектеу мерзімі аяқталғанша | Аудандық ішкі істер бөлімінің бастығы. Ауылдық округі әкімі. Аудандық ауыл шаруашылығы бөлімінің меңгерушісі. ҚР АШМ АӨК МИК Жәнібек аудандық аумақтық инспекциясының бастығы. Жәнібек а/о мемлекеттік ветинспекторы. |
| 2 | Үй жануарларын сатуға, иттер мен мысықтарды қолайсыз жерден тыс шығаруға және шектеу белгіленген аумақ пен қауіп  төніп тұрған аймақта жабайы аңдарды аулауға тыйым салу. | Шектеу кезеңінде | Аудандық ішкі істер бөлімінің бастығы. Ауылдық округі әкімі. Ауданның бас мемлекеттік ветеринариялық инспекторы. Жәнібек а/о мемлекеттік ветинспекторы. |
| 3 | Халық арасында құтырма ауруының қаупі және оның алдын-алу шаралары туралы түсіндіру жұмыстарын жүргізу. | Шектеу кезеңінде | Ауылдық округі әкімі. Аудандық мемлекеттік санитарлық эпидемиологиялық қадағалау басқармасының бастығы. Ауданның бас мемлекеттік ветеринариялық инспекторы. Жәнібек а/о мемлекеттік ветинспекторы. |
| 4 | Иесіз иттер мен мысықтарды аулау және жою жұмыстарын ұйымдастыру. | Үнемі | Ауылдық округі әкімі |
| 2. Ветеринариялық-санитариялық шаралар | | | |
| 1 | Құтырмаға қарсы егуді қажет ететін адамдарды анықтау үшін қолайсыз елді мекеннің аулаларын тексеру, иттерді, мысықтар мен басқа да жануарларды ұстау жағдайын тексеру. | Шектеу кезеңінде | Аудандық ішкі істер бөлімінің бастығы. Ауылдық округі әкімі. Аудандық мемлекеттік санитарлық эпидемиологиялық қадағалау басқармасының бастығы. Ауданның бас мемлекеттік ветеринариялық инспекторы. Жәнібек ауылдық округінің мемлекеттік ветеринариялық инспекторы. |
| 2 | Елді-мекеннің жануарларын және ит-мысықтарын нұсқауға сәйкес антирабиялық вакцинамен егу. Еккеннен кейін жануарды 60 күн оқшаулау. | Шектеу кезеңінде | Ауылдық округі әкімі. Ауданның бас мемлекеттік ветеринариялық инспекторы Жәнібек а/о мемлекеттік ветинспекторы. |
| 3 | Құтырмаға қарсы егілген дені сау малының сүтін 80-850 С-да 30 минут пастерленген немесе 5 минуттай қайнатылғаннан кейін адамдардың тамағына немесе жануарлардың жеміне пайдалануға беру. | Шектеу кезеңінде | Ауданның бас мемлекеттік ветеринариялық инспекторы. Жәнібек а/о мемлекеттік ветинспекторы. |
| 4 | Құтырма ауруы бойынша ауру және күдікті жануарлар болған жерлер, түкірікпен және басқа да шығарылымдармен ластанған оларды күту заттары, киім мен басқа да заттарды бұқырлау. | Шектеу кезеңінде | Ауылдық округі әкімі. Ауданның бас мемлекеттік ветеринариялық инспекторы. Жәнібек а/о мемлекеттік ветинспекторы. |
| 5 | Қолайсыз аумақта жануарлар ауруының соңғы жағдайы күнінен бастап екі ай өткеннен кейін шектеуді алу жөнінде аудан әкіміне ұсыныс беру |  | Аудандық мемлекеттік санитарлық эпидемиологиялық қадағалау басқармасының бастығы. Ауданның бас мемлекеттік ветеринариялық инспекторы. |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК